GiliGold/VAD_KnessetCorpus huggingface dataset:
דן לנדאו:
לאמור, נוצר פה בלאנס גם בפרקטיקה בין עניין הציבור לבין הרצון לשקף כמה שיותר מגוון של עבודת ועדות הכנסת השונות והנושאים השונים שנידונים, מתוך הבנה שיש קהלים שונים שמתעניינים בנושאים שונים.
דן לנדאו:
אתן דוגמא, היה שידור לפני החגים של ועדת החינוך בנושא תנאי הפנסיה של המנכ"לית.
דן לנדאו:
מצד אחד זה רכילות מצד שני - - - ניר גרסון: זה גם עניין ציבורי.
רוני בר-און:
אז מה אתם אומרים, עניין ציבורי או עניין לציבור?
גדעון סער:
עניין ציבורי זה מושג יותר רחב מעניין לציבור.
גדעון סער:
עניין לציבור זה דבר שפורש בפסיקה, אנחנו יודעים איך להתייחס אליו, עניין ציבורי זה חיה חדשה, עניין לציבור עדיף לנו.
שאול יהלום:
עניין ציבורי זה כל דבר שהוא לא פרטי.
גדעון סער:
עניין לציבור פורש בדיני לשון הרע בסעיף 14 בחוק איסור לשון הרע.
גדעון סער:
כל גוף שהוא רוצה פרמטרים אז הוא יודע מה הפרמטרים.
גדעון סער:
עניין ציבורי זה הזמנה לפרשנות יצירתית.
ניר גרסון:
האם לא הכוונה שוב שזה משהו בעל חשיבות?
גדעון סער:
הכוונה, אנחנו לא הכוונה, אין לי מחוקק אחרי החקיקה.
גדעון סער:
הימים של כוונת המחוקק נגמרו.
גדעון סער:
אם אתה רוצה מושג שיכול להיות מצפן - - -
דוד לב:
כשחברי הכנסת מדברים על נושא, אם לדעת היושב ראש בדיון יש בנושא עניין דחוף לציבור.
רוני בר-און:
נסתפק בעניין לציבור, בסדר?
דן לנדאו:
התקנה הבאה, תשדירי שירות, 7.
דן לנדאו:
(א) מבלי לגרוע מתקנות משנה (ב) או (ג) לא ישדר הגוף המשדר תשדיר שירות בערוץ הכנסת אלא אם כן השידור הוא מטעם גוף ממלכתי וזמן שידורו יימכר באמצעות לשכת הפרסום הממשלתית, זולת אם החליטה הכנסת למכור את זמן השידור באמצעות אחר שעיסוקו בשיווק או במכירה של זמן שידור כאמור.
דן לנדאו:
המגבלה הראשונה היא מגבלה מוסדית על זהות המפרסם ועל זהות הגוף שרוכש את המדיה.
דן לנדאו:
אנחנו רוצים שתי הרחקות.
דן לנדאו:
הרחקה אחת מהכנסת והרחקה שנייה מערוץ הכנסת.
דן לנדאו:
אנחנו לא רוצים שערוץ הכנסת יתחיל למכור תוכניות וגם שהכנסת לא תעסוק בזה, לא רק בגלל שזה לא יפה אלא משום שאז כל הטענות שעלו פה בשלב החקיקה על ניגודי אינטרסים - - -
רוני בר-און:
אז למה עשינו, "זולת אם"?
דן לנדאו:
משום שלא רצינו להעניק בתקנות מונופול מוחלט ללשכת הפרסום הממשלתית, למרות שאנחנו נלך אליה אבל אם לשכת הפרסום הממשלתית תופרט פתאום, אז אנחנו לא צריכים להיות תקועים בזה.
דן לנדאו:
אחרי שאמרנו את ההגבלה המוסדית, בא (ב) ונותן לנו מגבלה תוכנית.
דן לנדאו:
לא ישודרו בערוץ הכנסת תשדירי שירות שיש בהם משום הבעת עמדה בסוגיה הנתונה במחלוקת ציבורית או שיש בהם התייחסות לסוגיות הנדונות באותו מועד או בסמוך לו בכנסת או בוועדותיה או הנמצאות על סדר יומן אם קיים חשש שהשידור האמור עלול להשפיע על מהלך הדיון או על תוצאותיו, ובכלל זה תשדירים שהופקו במיוחד לצורך שידורם בערוץ הכנסת.
רוני בר-און:
אם ממשלת ישראל תחליט עכשיו לעשות משדר לפיוס לאומי בעקבות תוכניות מדיניות שהיו, אז אתה אומר שיש פה משום הבעת עמדה בסוגיה הנתונה במחלוקת ציבורית כי יש אנשים שרוצים שלא יהיה פיוס.
דן לנדאו:
אבל יש את הסיפא שאומרת, אם קיים חשש שהשידור האמור עלול להשפיע על מהלך הדיון או על תוצאותיו.
דן לנדאו:
אל תשכחו שקהל מאוד מצומצם אבל מאוד קובע בן 120 פרטים הוא קהל שאני כמפרסם ציבורי בהחלט הייתי מכוון אליו תשדירים.
דן לנדאו:
בסוף הוספנו, ובכלל זה תשדירים שהופקו במיוחד לצורך שידורם בערוץ הכנסת.
דן לנדאו:
זה סוג של חזקה שהסעיף מקים לאמור, אם גוף ממלכתי הפיק תשדיר מיוחד לערוץ הכנסת, פה מתעורר חשש או קמה חזקה שהשידור נועד להשפיע על מהלך הדיון או על תוצאותיו בכנסת ופה נצטרך להיזהר או למנוע שידור תשדיר כזה.
שאול יהלום:
מה הכוונה תשדירי שירות?
שאול יהלום:
זה פירסום?
רוני בר-און:
אנחנו לא נעשה מה שעושה ערוץ 1 שמוכר תשדירים גם של רכבת, של הטוטו ושל הלוטו.
שאול יהלום:
לא, רק תשדירי שירות.
שאול יהלום:
תשדיר עצמי שזה יכול להיות בנקודות הנתונות במחלוקת.
רוני בר-און:
קדימון זה בסדר גמור.
ניר גרסון:
על קדימון יחולו ההערות הרגילות שחלות על שידורי הערוץ.
דן לנדאו:
(ג) המגבלה האחרונה, מגבלת מועד השידור או השיבוץ בלוח השידורים.
דן לנדאו:
לא ישובצו תשדירי שירות במהלך שידורי הכנסת או בסמוך לשידורם.
רוני בר-און:
מה הכוונה של, בסמוך לשידורם?
דן לנדאו:
אנחנו לא רוצים שמישהו מהצופים יחשוב - - -
רוני בר-און:
אבל התשדיר הוא חלק מפרוטוקול הכנסת, אבל אם תעשה תשדיר ואחר כך תשים שקופית, תעשה hold של המסך לעשרים שלושים שניות זה בסדר.
דן לנדאו:
8.
דן לנדאו:
ליווי השידורים בכתוביות ותרגום.
דן לנדאו:
8 (א) שידורי הכנסת ילוו בכותרות הכוללות את עיקרי הדברים שנאמרו בישיבת המליאה או הוועדה לפי העניין, בלי לגרוע מהוראות סעיף 11 (ג) בחוק.
דן לנדאו:
הסעיף הזה מחייב ללוות שידור שני של ועדות הכנסת או פרוטוקול משודר בתרגום לערבית וזה מבוצע פעמיים בשבוע היום, שידורי הכנסת שאינם בשידור חי ילוו גם בכתוביות בעברית.
דן לנדאו:
היום משדרים פעמיים בשבוע שידור נוסף של אחת הוועדות ששודרו במהלך השבוע וזה מתורגם לערבית.
דן לנדאו:
לפי הסעיף הזה ככל שיימשך שידור כזה הוא צריך יהיה להיות מלווה גם בשקופיות בעברית.
ניר גרסון:
אם הדיון על פי החוק הוא בערבית, תיאורטית גם אמורים לתרגם לעברית.
דן לנדאו:
(ב) השידורים המוספים שאינם בשידור חי.
דן לנדאו:
שידורים מוספים אני מזכיר, זה כל מה שאיננו פרוטוקול מצולם כולל התוכניות העיתונאיות שאינן בשידור חי, ילוו בכתוביות בשפה העברית בשיעור שלא יפחת מ-% 50 מהשידורים המוספים בשידור ראשון.
דן לנדאו:
הסעיף מבוצע כבר היום.
שאול יהלום:
זה תואם את החוק?
ניר גרסון:
באמת לפי החוק של חבר הכנסת יהלום, בהדרגה מסוימת מאה אחוז מהשידורים המוספים - - -
דן לנדאו:
היום כמעט 100 אחוז מהשידורים המוספים בערוץ הכנסת משודרים בשידור שני בליווי כתוביות בעברית, כלומר היום החוק מוביל את התעשייה.
דן לנדאו:
(ג) סוג של סיוג למה שאמרנו ב-ב'.
דן לנדאו:
בתקנה זו, "שידור חי" – לרבות שידור משידורי הערוץ שצילומו או הפקתו הושלמו 12 שעות או פחות לפני שידורו בערוץ, אלא אם כן קבעה המועצה אחרת בכללים לפי סעיף 5 לחוק.
דן לנדאו:
אנחנו כפופים למועצה אבל הפרקטיקה היא שרוב שידורי הערוץ מצולמים בין שעתיים ל-4 שעות לפני השידור, אז לצורך העניין זה נחשב שידור חי כי אתה לא יכול להספיק לתמלל את זה לקראת השידור הראשון.
שאול יהלום:
אז כמה שעות, לא צריך 12 שעות, בוא נפחית את ה-12 ל-6.
דן לנדאו:
זה נלקח מחקיקה קיימת, זה קיים בחקיקה.
ניר גרסון:
זה בפרקטיקה - - -
רוני בר-און:
אבל שאול צודק, למה שאנחנו לא נוביל לפני המחנה.
רוני בר-און:
זה פרקטיקה אחרת, אנחנו נכתוב 6 שעות ואז תיקחו את הפרקטיקה האחרת וגם אותה תורידו ל-6.
דן לנדאו:
אני אומר לכם למה, משום שזאת תהיה כניסה עמוקה מדי לתוך העבודה הטכנית המקצועית של הערוץ כי יכול להיות יום, ניקח למשל את יום רביעי.
דן לנדאו:
ביום רביעי מצלמים את התוכנית של רזי ברקאי, בדרך כלל אחרי הצהריים או לפנות ערב, אבל זה תלוי מתי נגמרת המליאה.
דן לנדאו:
עכשיו, אם אנחנו נתקע אותם על 6 שעות - - -
רוני בר-און:
שאול, תרשום לך את הנקודה הזאת, כשנגמור את הפיילוט תוריד את התקנון.
שאול יהלום:
שעה 6 אני חושב שהיא לא נוראה, ואני רואה שהטכנאים והאנשים עובדים פה קשה מאוד יום ולילה, אז במקרה באותו יום רביעי שזה נמשך הם יעבדו בלילה.
דן לנדאו:
אבל השאלה היא אם זה נכון לעשות את זה משתי סיבות.
דן לנדאו:
אחת, האם זה נכון שערוץ הכנסת מבחינת הרגולציה המקצועית, הטלביזיונית שלו יהיה שונה, יפרוץ את המסגרת של הרגולציה הסטנדרטית של כל ערוצי הטלביזיה כפי שאתה אמרת.
רוני בר-און:
התשובה לשאלה הזאת היא כן, אני אמרתי את זה שאנחנו נוביל לפני המחנה.
שאול יהלום:
בוודאי שכן.
רוני בר-און:
נעשה שמונה כי אם אתה מצלם את זה ב-4 ומשדר את זה ב-10 אז עדיין יש לך את ה- escape, אבל אם תצלם את זה ב-2 ותשדר את זה ב-10 אז סביר לצפות ממך שתוכל להרים גם את הכתוביות.
דן לנדאו:
בסדר, אז סגרנו על שמונה, בסדר.
דן לנדאו:
תקנה תשע, שימוש בחומרים שהפיק ערוץ הכנסת.
דן לנדאו:
(א) שידורי הכנסת, כלומר הפרוטוקול, יעמדו חינם לשימוש כל הקולט אותם באמצעיו ועל חשבונו, ובלבד שהרוצה לשדרם ילווה את השידור במזכה (קרדיט) בולט לעין, בשפת השידור, בנוסח "באדיבות ערוץ הכנסת – 99" או בנוסח דומה.
דן לנדאו:
המזכה כאמור יוצג במשך 5 שניות בתחילת הקטע המשודר ולאחר מכן מדי 2 דקות.
דן לנדאו:
המדובר בשידורים מתוך הפרוטוקול המצולם וערוצי הטלביזיה האחרים מקפידים על כך.
רוני בר-און:
פעם ראיתי משהו, הם נותנים את הקרדיט תחת הלוגו של התחנה המשדרת, צריך להזיז את זה מצד לצד, נכון?
רוני בר-און:
כי אם זה מונח על ה-2 אז מי יודע מה כתוב מתחת לזה, זה עצבן אותי פעם אחת, יופי של קרדיט הם נותנים שזה מכוסה ולא רואים באדיבות מי זה.
דן לנדאו:
בימי שפוט השופטים הקודמים ערוץ 1 היה משחק והיו מתנהלים קרבות בשידור חי על זה.
רוני בר-און:
אז אני לא הראשון שהתרגז מזה.
דן לנדאו:
בוודאי שלא.
רוני בר-און:
ואתם יודעים לסדר את זה?
דן לנדאו:
בהחלט, היום כולם מקפידים על זה.
דן לנדאו:
רק שתדעו שמתקיים היום שיתוף פעולה בין ערוץ הכנסת לבין ערוץ 10 שבמסגרתו ערוץ 10 משדר כל יום שעה של שידורי ערוץ הכנסת, בצהריים, חצי שעה שידור חי וחצי שעה שידור של תוכניות מאתמול.
דן לנדאו:
ובמהלך השידור החי אנשי ערוץ הכנסת מזכירים כל הזמן את ערוץ הכנסת, כך שגם צופי ערוץ 10 לא יוכלו לשכוח במי הם צופים.
דן לנדאו:
9 (ב) ערוץ הכנסת, לאחר שמסר דיווח על כך לצוות התיאום יתיר לגורמי שידור לשדר תוכנית שהופקה במסגרת המשדרים המוספים, לא הפרוטוקול, על ידי הערוץ או עבורו מעת שידורה בערוץ הכנסת, תוך הבטחת שוויון הזדמנויות בין גורמי השידור השונים המעוניינים בשידור תוכנית כאמור, בתנאי שהשידור כאמור ילווה במזכה בולט לעין בדבר היות התוכנית המופקת על ידי ערוץ הכנסת.
דן לנדאו:
בתקנת משנה זו "גורם שידור" – מי שמשדר בישראל שידורי טלביזיה לציבור לפי דין.
דן לנדאו:
היסוד הוא שהערוץ הזה מופק, ממומן, מצולם, על ידי מס ההכנסה של כולנו והוא שייך לכל הציבור.
דן לנדאו:
ככזה וגם כתפיסת יסוד של הערוץ, זה שירות לציבור ואנחנו מעוניינים שכמה שיותר אנשים יוכלו לצפות בחומר של הערוץ הזה ולכן התקנה קובעת שיש לציבור זכות גישה לחומרים של הערוץ גם לא דרך ערוץ הכנסת, כמובן בתנאים מסוימים, באמצעות גורמי שידור אחרים בישראל.
דן לנדאו:
יש פיקוח לצוות התאום על הנושא הזה כדי שלא יהיה ברדק.
דן לנדאו:
למה הכוונה ברדק?
דן לנדאו:
למשל, בא ערוץ 10 ונהדר, משדר שעה משידורי ערוץ הכנסת ואומר, עכשיו תביאו לי עוד שעה.
דן לנדאו:
אז בשלב מסוים, אמר כבר צוות התאום וזה דבר שקרה, תראו חברים, הכנסת היא לא גורם הפקה שתפיק לכם את כל לוח השידורים, בוא נרגע, חצי שעה זה בסדר, שעה זה בסדר, שהכל יהיה תחת פיקוח של הכנסת עצמה כבעלת הזכויות.
דן לנדאו:
התוכנית פה מותרת רק מעת שידורה.
דן לנדאו:
כלומר לא יהיה מצב שערוץ הכנסת הפיק תוכנית, השיג כותרת, רזי ברקאי ראיין אותך נתת כותרת פיצוץ, ואנחנו נראה את זה ב-6 בערב בערוץ 2 לפני שצופי ערוץ הכנסת ראו את זה.
דן לנדאו:
זה יכול להיות או מעת שידורה במקביל או לאחר מכן.
דן לנדאו:
שוויון הזדמנויות בכל ערוץ שמעוניין בכך.
דן לנדאו:
מחר יבוא ערוץ 1 ויאמר, גם אני רוצה, אז אנחנו נצטרך לוודא שיש שוויון.
דן לנדאו:
קרדיט בולט, אמרנו את זה מקודם, וערוץ 10 בתוך החוזה שנחתם בין ערוץ הכנסת לבין ערוץ 10 הוסדר הנושא של הקרדיט בצורה מאוד דייקנית, מה בדיוק, לכמה זמן וכו'.
דן לנדאו:
המדובר בגורמי שידור לפי דין בישראל.
דן לנדאו:
מחר יבוא -CNN וירצה לשדר שידורים של ערוץ הכנסת אז שם זה יהיה משהו אחר.
רוני בר-און:
הערה נוספת, התאריך כבר צריך להיות תשנ"ו.
דן לנדאו:
סעיף 10.
דן לנדאו:
תחילתן של תקנות אלה בתום 30 יום מיום פרסומן, למה צריך 30 יום?
רביב מייזל:
אתי עשתה את זה אני הבנתי בתאום אתך.
דן לנדאו:
כן, אבל אולי אפשר לעשות את זה יותר מוקדם כי לתקנות האלה יש משמעות כלכלית - - -
רוני בר-און:
אפשר לצמצם את זה.
גדעון סער:
15 יום יהיה בדיוק ביום פתיחת המושב.
רוני בר-און:
ברוך שובכם מהפגרה.
רוני בר-און:
אני מתכבד לפתוח את ישיבת ועדת הכנסת מספר 262.
רוני בר-און:
אני מברך את כולנו, שיהיה לנו כנס נעים, מושב נעים, ושניפגש בשמחות או שניפרד בשמחות – כל אחד לפי מה שהוא רוצה.
רוני בר-און:
על סדר-היום כמה עניינים.
רוני בר-און:
הנושא הראשון הוא קביעת מסגרת לדיון משולב בהודעת ראש הממשלה על פעילות הממשלה בתקופה שחלפה מאז המושב הקודם ועל תוכניותיה למושב הקרוב, עם פתיחת מושב הכנסת – בהתאם לסעיף 34א לתקנון הכנסת – ובהצעות להביע אי-אמון בממשלה, שהוגשו בסוף המושב הקודם על-ידי סיעות שינוי, מפד"ל-איחוד לאומי, ציונות דתית לאומית מתחדשת, מרצ-יחד וחד"ש-תע"ל.
רוני בר-און:
הבקשות הן כהאי לישנא: שינוי – תפקודה הכללי של הממשלה, והמועמד הוא חבר הכנסת יוסף לפיד.
רוני בר-און:
מפד"ל-איחוד לאומי, ציונית דתית לאומית מתחדשת – התנהלות הממשלה בפינוי יישובי גוש קטיף והשומרון, ללא מתן פתרון הולם לשמירת הצביון הקהילתי של התושבים, והמועמד הוא חבר הכנסת זבולון אורלב.
רוני בר-און:
יחד-מרצ – מדיניותה של הממשלה בתחום הכלכלי, החברתי והמדיני, והמועמד הוא חבר הכנסת יוסי שריד.
רוני בר-און:
חד"ש-תע"ל – מדיניות הממשלה בתחום החברתי, הכלכלי והמדיני, והמועמד הוא חבר הכנסת מוחמד ברכה.
רוני בר-און:
על-פי התיקון שהכנסנו לפני שנה לתקנון הכנסת, אם הדיון בישיבה שבה נושא ראש הממשלה את ההודעה שלו מתקיים בצמוד לדיון שבו ביקשו סיעות הכנסת להביע אי-אמון, הוא דיון משולב, שבעקבותיו מתקיימות שתי הצבעות, הצבעה על ההודעה והצבעות על האי-אמון.
רוני בר-און:
בין לבין החליטה ממשלת ישראל אתמול על שינוי תפקודי שרים וכן על צירוף שרים נוספים לממשלה.
רוני בר-און:
לגבי העניין הזה נקיים דיון סיעתי, שיתחיל אחרי שתסתיימנה ההצבעות בעניין ההודעה המדינית ובעניין האי-אמון.
רוני בר-און:
אחר-כך נקיים גם בעניין הזה הצבעה, וכמובן תתקיימנה הצבעות נוספות בענייני חוקים, בקריאות כאלה ואחרות.
אריה האן:
חוק שירות ביטחון יועלה לקריאה שנייה ולקריאה שלישית.
רוני בר-און:
תחולתו של החוק פגה היום ואני מבין שאין הסתייגויות, לכן זה יהיה מהיר.
רוני בר-און:
ההצעה שלי אפוא אומרת כך: לגבי הדיון בהודעה המדינית ובהצעות האי-אמון, סדר הזמנים יהיה זה הרגיל והמקובל עלינו מקדמת דנא.
רוני בר-און:
לליכוד ולעבודה יינתנו 10 דקות.
גדעון סער:
אני מבקש 20 דקות, כמקובל.
רוני בר-און:
20 דקות לליכוד, 10 דקות לעבודה, 8 דקות לשינוי ולש"ס לפי הסדר, ו-5 דקות לכל היתר.
רוני בר-און:
אין הצעות אחרות.
רוני בר-און:
ה צ ב ע ה בעד – רוב נגד – אין נמנעים – אין ההצעה נתקבלה אפוא בהסכמה.
רוני בר-און:
בעניין הדיון בנושא ארבע החלטות של הממשלה בקשר לשינויי תפקוד שרים ולצירוף שרים לממשלה ההצעה שלי אומרת כהאי לישנא: 10 דקות לליכוד, 10 דקות לעבודה, 8 דקות לשינוי, 8 דקות לש"ס ו-5 דקות לכל היתר.
רוני בר-און:
ה צ ב ע ה בעד – רוב נגד – אין נמנעים – אין גם בעניין זה קיבלנו הסכמה פה-אחד, וזה אפוא סדר הדיון.
רוני בר-און:
הדיון הראשון המשולב הוא הודעה מדינית ואי-אמון.
רוני בר-און:
כמובן שסדר הדוברים בהודעה מדינית הוא כקבוע בתקנון: ראש הממשלה ויושב-ראש אופוזיציה בלי הגבלות זמן, יושב-ראש הכנסת, נשיא המדינה וכל הדברים האחרים.
רוני בר-און:
זה מעבר לצורך ולרצון וליכולת שלנו לקבוע בעניין הזה, וזה יתנהל ככל שיקבע יושב-ראש הכנסת.
רוני בר-און:
תתקיים הצבעה על ההודעה המדינית ועוד ארבע הצבעות על האי-אמון.
רוני בר-און:
אחר-כך תתקיים הצבעה בקריאה שנייה ובקריאה שלישית על חוק שירות ביטחון, שתוקפו פג, ואחר-כך דיון בענייני החלטות הממשלה בשינוי תפקוד שרים ובתוספת שרים והצבעות.
רוני בר-און:
לאחר מכן ימשיך סדר-היום כפי שקבעה הנשיאות.
ראובן ריבלין:
בטרם הצבעה על קריאה שנייה וקריאה שלישית, יושב-ראש הוועדה שאליה מתייחס החוק מציג את החוק.
ראובן ריבלין:
אם מדובר ביושב-ראש ועדת החוקה, העניין יכול להימשך זמן רב, כי הוא מקפיד שהאנשים יבינו על מה הם מצביעים.
ראובן ריבלין:
2.
ראובן ריבלין:
החלטה בדבר נאום חברי כנסת לשעבר בישיבה מיוחדת לציון מלאת 60 שנים לתנועת המרי העברי בארץ
רוני בר-און:
הנושא הבא הוא החלטה בדבר נאום חברי כנסת לשעבר בישיבה מיוחדת לציון מלאת 60 שנים לתנועת המרי העברי בארץ.
רוני בר-און:
ביום שלישי, מחר, תציין הכנסת בישיבה מיוחדת מלאת 60 שנה לתנועת המרי העברי בארץ.
רוני בר-און:
באירוע מיוחד זה, המגלם בתוכו את אחדות ישראל, ייקחו חלק נשיא המדינה, שרים, חברי כנסת, חברי כנסת לשעבר ונציגי ותיקי המחתרות.
רוני בר-און:
יושב-ראש הכנסת מבקש להיעתר לבקשת יוזם הרעיון, חבר הכנסת אפרים סנה, לשתף בדיון גם חברי כנסת לשעבר בעלי זיקה לנושא.
רוני בר-און:
תקדים לכך כבר היה בישיבה המיוחדת לציון יום השנה לכינונה של הכנסת בט"ו בשבט, גם בשנת תשנ"ח וגם קודם, והאופציה מוסדרת גם בסעיף 58(ג) לתקנון הכנסת, בהערות השוליים שבשולי העמוד.
רוני בר-און:
ההצעה היא אפוא, שאנחנו נאשר שלבד מהנואמים שנואמים בזכות העובדה שהם חברי כנסת מכהנים, והם השרה ציפי לבני, חבר הכנסת אפרים סנה וחבר הכנסת אריה אלדד, ינאמו גם חברי הכנסת לשעבר יאיר צבן, לובה אליאב ודב שילנסקי.
רוני בר-און:
אני מציע לאשר את פניית יושב-ראש הכנסת ולברך את חבר הכנסת אפרים סנה על היוזמה.
רוני בר-און:
ה צ ב ע ה בעד – רוב נגד – אין הבקשה אושרה פה-אחד.
רוני בר-און:
3.
רוני בר-און:
אישור החלטת יושב-ראש הכנסת בדבר מינוי יועץ משפטי לכנסת,
רוני בר-און:
הנושא הבא על סדר-היום הוא אישור החלטת יושב-ראש הכנסת בדבר מינוי יועץ משפטי לכנסת, לפי סעיף 18 לחוק הכנסת, התשנ"ד-1994.
רוני בר-און:
על-פי החוק, ההסדר לקביעת יועץ משפטי לכנסת, משנתעורר הצורך למנות יועץ משפטי חדש לכנסת, בעקבות כל האפשרויות הקיימות שם, מתנהל כך: יושב-ראש הכנסת ממנה ועדה ציבורית, שבעלי התפקיד הנמנים עליה הם תפקידים שקבועים בחוק.
רוני בר-און:
מדובר על שופט, במקרה הזה שופט של בית המשפט העליון, השופט בדימוס גבריאל בך; שלושה יושבי-ראש של ועדות הכנסת – יושב-ראש ועדת החוקה חוק ומשפט, יושב-ראש הוועדה לענייני ביקורת המדינה ויושב-ראש ועדת הכנסת; נציב שירות המדינה; נציג של לשכת עורכי-הדין ונציג האקדמיה שנבחר בדרכים שהאקדמיה או החוק קובעים.
רוני בר-און:
נבחרו האנשים השופט בך, שלושת יושבי-ראש הוועדות שכיהנו באותה עת שהם מיכאל איתן, יורי שטרן ואנוכי, נציב שירות המדינה שמואל הולנדר, נציג לשכת עורכי-הדין היה יושב-ראש הלשכה, ד"ר שלמה כהן, ונציג האקדמיה היה פרופ' רון שפירא.
רוני בר-און:
הוועדה פרסמה פנייה בעיתונות היומית, העיתונות הרלוונטית, והזמינה מועמדים להציג את מועמדותם.
רוני בר-און:
למיטב זכרוני הוגשו 19 מועמדויות.
רוני בר-און:
הוועדה ראתה את האנשים.
רוני בר-און:
חלק מהאנשים נפסלו מניה וביה, כי לא עמדו בתנאי הכשירות.
רוני בר-און:
חלק נפסלו עוד לפני שבאו, חלק נפסלו אחרי שנשמעו והתגלו בעיות כשירות תוך כדי השמיעה שלהם.
רוני בר-און:
הוועדה קבעה את סדרי עבודתה ומיינה את המועמדים.
רוני בר-און:
היא הצביעה בסיבוב הראשון ובסיבוב השני והעבירה ליושב-ראש הכנסת שמות של שני מועמדים.
רוני בר-און:
על-פי החוק הוועדה יכולה להעביר שמות של עד ארבעה מועמדים ולא פחות משניים.
רוני בר-און:
מכיוון שהפערים בין המועמדות שנבחרו למקום הראשון והשני לבין המועמדים שנבחרו למקום השלישי והרביעי במיון הסופי היו פערים כל כך ניכרים, החליטה הוועדה להעביר שמות של שתי מועמדות, ויושב-הכנסת הוא זה שהחליט ובחר.
רוני בר-און:
בחירתו של יושב-ראש הכנסת כפופה לאישור ועדת הכנסת.
רוני בר-און:
המצאתי לכם בימים האחרונים את קורות החיים של המועמדת שבחר יושב-ראש הכנסת, לרבות מכתבי ההמלצה שצורפו לקורות החיים שהומצאו לוועדה.
רוני בר-און:
אתם רואים כרגע את החומר שראתה הוועדה לפני שהיא ראיינה את המועמדת הנבחרת בראיון של פנים אל פנים.
רוני בר-און:
אדוני יושב-ראש הכנסת, בבקשה.
ראובן ריבלין:
אני חוזר על בקשתי, כפי שהועלתה על הכתב, ומבקש מהוועדה שתאשר את הבחירה שבחרתי מבין שתי המועמדות שהוצגו בפניי.
ראובן ריבלין:
הבחירה נעשתה לאחר שהייתי צריך לתת את דעתי לנושאים שנאלצתי לטפל בהם ולאחר שהובהר לי מעל ומעבר לכל ספק, שכל אותן מגבלות שיכולות היו למנוע ממני לאפשר לכם להצביע בעד המלצה של היועצת המשפטית המיועדת הוסרו.
ראובן ריבלין:
אני מביא את עו"ד נורית אלשטיין בפניכם כמועמדת ליועצת משפטית של הכנסת, בהתאם להחלטת הוועדה הסורקת והממליצה ועל-פי דעתי.
ראובן ריבלין:
אני רוצה לומר דברים בשולי הבחירה.
ראובן ריבלין:
נדמה לי שטוב תעשה ועדת הכנסת אם בשלב מאוחר יותר, לאחר שתיבחר היועצת המשפטית של הכנסת, תדון במהות החוק ותשאל את עצמה האם הבקשה לקבוע שהמועמד להיות יועץ משפטי לכנסת יוכל גם להיות מועמד לשיפוט בבית המשפט העליון – ואינני מתייחס כרגע לנבחרת על ידי מבין שתי המועמדות שהוגשו לי, שכן להערכתי היא שואפת במידה מרובה לאותה רמה שאני מבקש אותה – האם דרישה זאת היא דרישה פורמלית גרידא או דרישה מהותית.
ראובן ריבלין:
אני לא מציע לפתוח את הנושא עכשיו.
ראובן ריבלין:
בעניין זה אומר, שהמועמדת המומלצת שואפת בהחלט לאותה רמה, גם ברמה הפורמלית וגם ברמה המהותית.
ראובן ריבלין:
לכן אני חוזר ומודיע, שבהתאם לסעיף 18א לחוק הכנסת, שחוקק בשנת 1994-התשנ"ד, בחרתי מבין שתי המועמדות שהומלצו לפניי את עו"ד נורית אלשטיין כמועמדת מטעמי להיות היועצת המשפטית של הכנסת.
רוני בר-און:
אני חייב מבחינת הגילוי הנאות לומר, שגם אלי נעשו פניות מהסוג שנעשו ליושב-ראש הכנסת, לא רק בכתב אלא אפילו ניסיון מחוצף לפנות אלי בעל-פה.
רוני בר-און:
הודעתי לאותו אדם שאין בדעתי לקרוא את מכתביו ולא לשמוע אותו, כי מי שצריך לקבל את ההחלטה הוא יושב-ראש הכנסת.
גדעון סער:
מי זה שפנה?
רוני בר-און:
אני לא רוצה לציין שמות.
גדעון סער:
אתם מדברים בתעלומות.
רוני בר-און:
פנה אדם שהיתה לו כנראה מערכת קשרים מסוימת עם הגברת הזאת והוא ארב לי במקום כלשהו, ניסה לדבר אתי בעל כורחי.
רוני בר-און:
גירשתי אותו מעל פניי ואמרתי שמי שמסורה לו כרגע ההחלטה הוא יושב-ראש הכנסת.
רוני בר-און:
אמרתי לו שסיימתי את תפקידי כחבר ועדת האיתור או ועדת החיפוש ואינני מתעסק בעניינים האלה עוד.
רוני בר-און:
באשר להמלצתו של יושב-ראש הכנסת לפרש את עניין הכשירות, אם הוא עניין פורמלי או עניין מהותי, אני מציע שהוועדה למינוי שופטים תקיים קודם כל דיון בעניין הזה, ואידך זיל גמור.
רוני בר-און:
אנחנו נאמץ כל פרשנות שהיא תעשה, כי פעם זה כך ופעם זה כך, ועינינו נשואות לגדולים ולטובים מאתנו.
ראובן ריבלין:
הואיל והחוק יצא מתחת ידינו מתוך עיקרון שבו רצינו לבטא את עצמאות הכנסת כלפי הרשויות האחרות ולתת מעמד ציבורי רם מעלה ובעל משקל ליועץ המשפטי של הכנסת, יכול להיות שהחוק הבא למינוי שופטים יאמר ששופט בית משפט עליון יכול להיות מי שיכול ומסוגל לשמש כיועץ משפטי לכנסת.
רוני בר-און:
או כחבר הכנסת.
ראובן ריבלין:
לא צריך להגזים עד כדי כך בדרישות שלנו לבית המשפט העליון.
רוני בר-און:
הגברת אלשטיין נמצאת בחדר הסמוך.
רוני בר-און:
אם אתם מבקשים לדבר אתה, אני אאפשר לכם את זה.
רוני בר-און:
אם אתם חושבים שזה מיותר, תקבלו את ההחלטות.
זהבה גלאון:
אדוני היושב-ראש, אני חושבת שמשבא יושב-ראש הכנסת לוועדה וממליץ לתמוך במועמדותה של הגברת אלשטיין, אנחנו צריכים לתמוך בה ולא להיפגש אתה קודם לכן.
זהבה גלאון:
זאת נראית לי פרוצדורה קצת בעייתית.
זהבה גלאון:
לכן אני תומכת במועמדות שלה.
רוני בר-און:
אני מאוד מכבד את דעתך ואני גם מצטרף אליה.
רוני בר-און:
אבל ייתכן שמישהו חולק עליה.
רוני בר-און:
אני נערכתי, על דעת היושב-ראש, לכל אפשרות שתהיה פה.
זהבה גלאון:
כאשר יתקיים הדיון שמציע יושב-ראש הכנסת בעניין הכשירות, אני מציעה לפתוח את הדיון בכל החוק שקשור לבחירת היועץ המשפטי לכנסת.
זהבה גלאון:
אני חושבת שאנחנו צריכים לעשות שיקול דעת מחודש גם לגבי הרכב הוועדה.
רוני בר-און:
יהיה דיון הפקת לקחים מהמהלך הזה, ובו תוכלי להעלות כל הצעה לשינוי החוק.
רוני בר-און:
אני מבטיח לך שהדלת הזאת לא תיסגר.
זהבה גלאון:
אני מבקשת שמה שאתה אומר עכשיו יחייב גם את הבא אחריך בוועדה.
רוני בר-און:
זה לא יכול להיות, אבל הזכות שלך לבקש שיתקיים דיון בוועדת הכנסת קיימת.
זהבה גלאון:
זאת היתה דרכי לאחל לך שלא תהיה יושב-ראש הוועדה.
רוני בר-און:
מברכות אין פרנסה.
רוני בר-און:
אצבעות יתקבלו בברכה.
אחמד טיבי:
אדוני היושב-ראש, אני סומך את דעתי על החלטת יושב-ראש הכנסת.
אחמד טיבי:
שמעתי הערה לגבי פרסום מודעות בעיתונות, אבל לא זכור לי שקראתי מודעה כזאת בעיתונות הערבית.
עו"ד ארבל אסטרחן:
זה הופיע בדרך הפרסום הרגילה שדובר הכנסת מפרסם מכרזים בעיתונים, וזה כולל גם את העיתונות הערבית.
גדעון סער:
סמכות הוועדה במקרה זה היא סמכות אישור להחלטה שהיא החלטת יושב-ראש הכנסת, ואני מציע לוועדה לאשר את החלטת יושב-ראש הכנסת.
גדעון סער:
אני מברך אותו על הבחירה.
גדעון סער:
עבדתי עם עו"ד אלשטיין במשרד המשפטים, ואני חושב שטוב שיש יועצת משפטית אישה, ומלבד זה גם מבחינת המקצועיות וגם מבחינת העצמאות המחשבתית שראויה למי שמייצג או מייעץ לבית המחוקקים, היא עומדת בפרמטרים האלה.
גדעון סער:
לכן אני גם מברך על הבחירה.
רוני בר-און:
אנחנו עוברים אפוא להצבעה.
רוני בר-און:
מי בעד אישור החלטתו של יושב-ראש הכנסת לבחור בעו"ד נורית אלשטיין לתפקיד היועצת המשפטית של הכנסת?
עו"ד נורית אלשטיין:
תודה רבה.
ראובן ריבלין:
אני מברך את היועצת המשפטית.
ראובן ריבלין:
לפנייך מטלה לא פשוטה.
ראובן ריבלין:
באת מהייעוץ המשפטי שבו אנשים אשר מקבלים את הייעוץ גם כפופים לו וגם מכופפים את ראשם להחלטות.
ראובן ריבלין:
כאן תיתקלי במערכת לעומתית שבה השיקולים יכולים להיות שיקולים פוליטיים, על אף שיקולים משפטיים טהורים, והדברים האלה הם דברים שנקבעו בחוק, שהוא חוק כמעט בעל ערך חוקתי.
ראובן ריבלין:
הוויכוחים והעימותים הם עם המערכת הפוליטית שחייבת להכפיף את עצמה ברמות שונות למערכת החוקית, שכן יוצר החוק אומנם אינו נשבע כאשר הוא נבחר לשמש כחבר הכנסת בשבועת האמונים שלו לכבד את החוק, אבל התובנה היא שהוא יכול לשנותו אבל לא יכול להפר אותו, אם כי החסינות עדיין עומדת לו.
ראובן ריבלין:
יש מערכות רבות, שאת בוודאי מודעת להן, ואני מאחל לך הצלחה.
ראובן ריבלין:
ברמה האישית אני יודע שאת מסוגלת, כפי שעשית חייל במשרד המשפטים בתפקידך הקודם, גם בחמש השנים הבאות להאדיר את שמה של הכנסת ולהביא את הנושא של עצמאותה של הכנסת כדבר שיהיה ברור לכל אחד מאזרחי ישראל ולכל המוסדות האחרים המשמשים בערבוביה במערכת השלטונית של עמנו הדמוקרטי.
ראובן ריבלין:
אני מאחל לך הצלחה רבה.
רוני בר-און:
אני מצטרף לכל הברכות.
רוני בר-און:
אני מבקש לומר ברכה נוספת דווקא מהמקום שבו הייתי חבר, בוועדת האיתור ובוועדת החיפוש, ויש לי חלק לא מבוטל בזה שאת יושבת כאן עכשיו.
רוני בר-און:
אני מאחל לך הצלחה רבה.
רוני בר-און:
כמו שאמר היושב-ראש, תשכחי כל מה שידעת.
ראובן ריבלין:
תזכרי כל מה שידעת, אבל תלמדי גם דברים חדשים.
עו"ד נורית אלשטיין:
אני מודה על האמון שנתתם בי, יושב-ראש הכנסת, יושב-ראש ועדת הכנסת, חברי ועדת הכנסת.
עו"ד נורית אלשטיין:
אני מקווה להצדיק את האמון.
עו"ד נורית אלשטיין:
ברוח הדברים שאמר יושב-ראש הכנסת, ושהצטרף אליהם יושב-ראש הוועדה, אני מאמינה שאוכל לנתב בין מה שהיו רגילים לו לבין מה שאני מורגלת בו.
עו"ד נורית אלשטיין:
זה לא פשוט, זאת משימה לא פשוטה.
עו"ד נורית אלשטיין:
אני גם ערה לציפיות שקיימות מהלשכה וממני באופן אישי.
עו"ד נורית אלשטיין:
לכנסת יש תפקיד חשוב ביותר, רם מעלה, בעיצוב הנורמה הבסיסית של החיים שלנו.
עו"ד נורית אלשטיין:
הלשכה המשפטית תעשה את כל הדרוש כדי לסייע לכנסת בביצוע אותו תפקיד חשוב.
עו"ד נורית אלשטיין:
ברוח החזון שהכנסת עצמה ראתה, עת היא תיקנה את חוק הכנסת וכללה את תפקיד היועץ המשפטי לכנסת כתפקיד סטטוטורי, פירוש הדבר שהמלאכה רבה.
עו"ד נורית אלשטיין:
בפרוס השנה החדשה אני מאחלת לכולנו שנה טובה ומוצלחת, שנת עשייה, שנה פורייה, שנה טובה במשמעות האמיתית של המלה.
רוני בר-און:
מינוי אחד עבר פה היום בהצלחה, נקווה להמשך יום פורה.
4. בקשת הממשלה לפטור מחובת הנחה:
א.
4. בקשת הממשלה לפטור מחובת הנחה:
הצעת חוק עונש מאסר שגזר בית משפט צבאי בחבל עזה (הוראות מעבר)
רוני בר-און:
על סדר-היום שלנו שתי בקשות של הממשלה לפטור מחובת הנחה.
רוני בר-און:
הבקשה הראשונה היא להצעת חוק עונש מאסר שגזר בית משפט צבאי בחבל עזה, הוראות מעבר.
רוני בר-און:
מבקשים פטור מקריאה ראשונה, מקריאה שנייה ומקריאה שלישית ביום הנחת החוק.
רוני בר-און:
ה צ ב ע ה בעד – רוב נגד – אין נמנעים – אין הבקשה אושרה פה-אחד.
4. בקשת הממשלה לפטור מחובת הנחה:
ב.